నక్షత్ర (నటి)

నక్షత్ర ఒక భారతీయ నటి. ఆమె ప్రధానంగా మలయాళం, కన్నడ భాషా చిత్రాలలో నటిస్తుంది.

 జీవితం తొలి దశలో 
కన్నడ చలనచిత్ర దర్శకుడు డి. రాజేంద్ర బాబు, నటి సుమిత్రలకు చిన్న కుమార్తెగా నక్షత్ర జన్మించింది. ఆమెకు ఉమాశంకరి అనే ఒక అక్క ఉంది, ఆమె కూడా నటి. ఆమె ఈరోడ్ సెంగుంతర్ ఇంజనీరింగ్ కళాశాలలో బయోటెక్ చదివింది. నటి కావాలని ఎంత కోరికగా ఉన్నా నక్షత్ర తల్లిదండ్రులు మొదట వ్యతిరేకించారు.

 కెరీర్ 
17 సంవత్సరాల వయస్సులో నక్షత్రని దర్శకుడు సునీల్ కుమార్ దేశాయ్ ఒక ఫంక్షన్‌లో చూసాడు. ఆ తరువాత ఆమె తల్లి సుమిత్రకు ఫోన్ చేసి తన సినిమాలో నటి కోసం ఆసక్తిని వ్యక్తం చేసాడు. అలా ఆయన తన సరిగమ చిత్రంలో ఆమెకు ప్రధాన పాత్ర ఇచ్చాడు. కొంతకాలం తర్వాత గోకులలో ఒక పాత్రను పోషించింది. ఇది ఆమె తొలిచిత్రంగా విడుదలైంది. హరే రామ హరే కృష్ణలో ఆమె ప్రధాన పాత్రలో నటించింది.  ఆమె గోకులలో సిగ్గుపడే అమ్మాయిగా తల్లితో కలిసి నటించడం విశేషం. ఆ చిత్రంలో ఆమె నటనకు విమర్శకులు సానుకూలమైన సమీక్షలు ఇచ్చారు. చివరకు అనేక కారణాలతో సరిగమ చిత్రం విడుదలకాలేదు. అయితే, విరుద్ధమైన షెడ్యూల్‌ల కారణంగా హరే రామ హరే కృష్ణ నుండి వైదొలగవలసి వచ్చింది. ఆ పాత్ర చివరికి పూజా గాంధీని వరించింది. 2011లో విడుదలైన డూ, మరుధవేలు చిత్రాల ద్వారా నక్షత్ర తమిళ నాట అడుగుపెట్టింది. మరుసటి సంవత్సరం, ఆమె మలయాళంలో వైదూర్యంతో అరంగేట్రం చేసింది. అయితే మలయాళ చిత్రాల కోసం తన స్క్రీన్ పేరును దీప్తిగా మార్చుకుంది. అదే సంవత్సరం తన రెండవ మలయాళ చిత్రం కిలి పాడుం గ్రామమ్‌ విడుదలైంది. ఈ రెండు చిత్రాలు బాక్సాఫీసు బ్లాక్‌బస్టర్స్ గా నిలిచాయి.

 ఫిల్మోగ్రఫీ 
YearFilmRoleLanguageNotes2009గోకులమహాలక్ష్మికన్నడ2011డూస్వప్నతమిళం2011మరుధవేలువిద్యా వేణుగోపాలన్తమిళం2011హరే రామ హరే కృష్ణకన్నడ2012వైడూర్యంగాయత్రిమలయాళం2012కిలి పాడుమ్ గ్రామంపల్లెటూరి అమ్మాయిమలయాళం2013ఫర్ సేల్బాలమలయాళం2013ఆర్య సూర్యచంద్రగంధతమిళం2014మొనాయి అంగనే ఆనయిమాయమలయాళం2014ఫెయిర్ & లవ్లీకన్నడ2015విలేజ్ గాయ్స్ఆరతి వాసుదేవన్మలయాళం2015కూచికూ కూచికూకన్నడ2015ఓరు న్యూ జనరేషన్ పానీఇందుజమలయాళం

 మూలాలు 

వర్గం:1990 జననాలు
వర్గం:భారత చలనచిత్ర నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:21వ శతాబ్దపు భారతీయ నటీమణులు